**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Dodávateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ ZMLUVA NA DODANIE TOVARU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021

TÁTO RÁMCOVÁ ZMLUVA NA DODANIE TOVARU (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Andrej Zigmund, člen predstavenstva - CFO, kontaktná osoba pre technické veci: Michal Jambrich, telefón: + 421 (0)2 5950 1550, e-mail: [jambrich.michal@dpb.sk](mailto:jambrich.michal@dpb.sk), kontaktná osoba pre zmluvné veci: Mgr. Andrea Jarabicová, telefón: +421 (0)2 5950 1585, e-mail: jarabicova.andrea@dpb.sk (ďalej len „**Objednávateľ**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Dodávateľ**”) na druhej strane.

**Vzhľadom k tomu, že:**

1. Objednávateľ má záujem o dodanie náhradných dielov na zabezpečenie prevádzky autobusov, za účelom čoho realizoval zákazku označenú interným číslom NL 16/2021 „**Náhradné diely - autobusy – Man, MB, Solaris, Iveco** “ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejného obstarávania bolo zverejnené dňa [doplniť] vo Vestníku verejného obstarávania vedeného Úradom pre verejného obstarávania č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť];
2. Dodávateľ je úspešným uchádzačom verejného obstarávania na predmet zákazky NL 16/2021 **„Náhradné diely - autobusy – Man, MB, Solaris, Iveco“ - 3. časť: MB – rôzne ND;** a
3. Zmluvné strany majú záujem upraviť si vzájomné práva a povinnosti súvisiace s dodávaním Tovaru;

**DOHODLO SA nasledovné:**

1. **Definície a interpretácia zmluvných ustanovení**
   1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Tovar** znamenánové originálne náhradné diely vyrobené výrobcom vozidiel alebo tiež dodávateľmi výrobcu /nové ekvivalentné diely rovnocenné originálu, vyrobené akýmkoľvek podnikom, ktorý preukáže, že kvalita náhradných dielov zodpovedá kvalite dielov použitých pri montáži vozidla. Rovnocenné náhradné diely budú akceptované len ak sú homologované alebo im bolo vystavené osvedčenie o rovnocennosti s originálnym náhradným dielom. Akceptované nebudú repasované, recyklované a renovované náhradné diely. Tovar je bližšie špecifikovaný v Prílohe 1 Zmluvy – Špecifikácia Tovaru a jednotkové ceny – MB rôzne ND;
3. **Kúpna cena** znamená kúpna cena za Tovar stanovená formou jednotkovej sadzby ako cena za určenú mernú jednotku Tovaru – za 1 (jeden) kus podľa druhu Tovaru, pričom jednotkové ceny za Tovar sú stanovené v Prílohe 1 Zmluvy – Špecifikácia Tovaru a jednotkové ceny – MB rôzne ND;
4. **Miesto plnenia** znamená hlavný sklad Objednávateľa na adrese: Vajnorská 124, 831 04 Bratislava;
5. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
7. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
9. **Subdodávateľ** znamená fyzická alebo právnická osoba uvedená v zmluve uzatvorenej medzi Dodávateľom a Subdodávateľom, ktorá je poverená dodaním časti Tovaru, pričom zoznam Subdodávateľov je uvedený v Prílohe 2 Zmluvy – Zoznam subdodávateľov - MB rôzne ND;
10. **Zmluvná strana** znamená Objednávateľ a/alebo Dodávateľ; a
11. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
    1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
    2. V Zmluve, ak z kontextu nevyplýva iný zámer,
       1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
       2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
       3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len   
          s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
       4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
       5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
12. **PREDMET ZMLUVY**
13. Predmetom Zmluvy je záväzok:
14. Dodávateľa riadne a včas dodať Objednávateľovi Tovar a previesť vlastnícke právo k Tovaru na Objednávateľa; a
15. Objednávateľa dodaný Tovar prevziať a zaplatiť Dodávateľovi za Tovar Kúpnu cenu;

a to za podmienok stanovených Zmluvou.

1. Dodanie Tovaru bude uskutočnené na základe čiastkových objednávok podľa potrieb Objednávateľa. V čiastkových objednávkach bude presne určené množstvo požadovaného Tovaru. Takto vystavené objednávky budú podkladom pre fakturáciu podľa článku 4 Zmluvy. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Dodávateľa uvedenej v záhlaví Zmluvy. Doručením objednávky Dodávateľovi sa objednávka považuje za potvrdenú Dodávateľom.
2. Obchodovateľný finančný objem počas účinnosti Zmluvy je v celkovej výške **[doplniť] EUR (slovom: [doplniť] eur) bez DPH**. Uvedený finančný objem je predpokladaný a Objednávateľ nie je povinný ho vyčerpať.
3. Zmluvné strany sa vzájomne zaväzujú poskytovať si všetku potrebnú súčinnosť na plnenie záväzkov zo Zmluvy.
4. **DODANIE A PREVZATIE TOVARU, NADOBUDNUTIE VLASTNÍCKEHO PRÁVA**
   1. Dodávateľ sa zaväzuje dodať Objednávateľovi len nový Tovar podľa Prílohy 1 Zmluvy a v kvalite, ktorá zodpovedá technickým normám z prvovýroby, riadne, včas, pričom Tovar bude riadne zabalený a uspôsobený na prepravu.
   2. Dodávateľ sa zaväzuje spolu s dodaním Tovaru zabezpečiť aj súvisiace služby spojené s dodaním Tovaru na miesto dodania a s vyložením Tovaru v mieste dodania.
   3. Dodávateľ sa zaväzuje zabezpečiť dodávku Tovaru v množstve a akosti podľa objednávky, na Miesto plnenia a v dodacej lehote najneskôr **do 5 (piatich) dní** od doručenia objednávky, pokiaľ nie je v objednávke uvedená iná lehota dodania.
   4. Objednávateľ sa zaväzuje odobrať Tovar od Dodávateľa v pracovných dňoch v čase od 06:00 do 13:00 hod., pričom čas jednotlivých dodávok Tovaru si Zmluvné strany vopred dohodnú. Mimo vyššie uvedeného času môže Dodávateľ dodať Tovar len s výslovným súhlasom Objednávateľa.
   5. Dodávateľ sa zaväzuje, že dodaný Tovar:
5. vyrába výrobca vozidiel;
6. vyrába subdodávateľ – výrobca náhradných dielov a dodáva ich výrobcovi vozidiel; alebo
7. vyrába výrobca náhradných dielov podľa špecifikácií a výrobných noriem dodaných výrobcom vozidla.

Dodávateľ je povinný preukázať, že dodaný Tovar spĺňa požiadavky na technické vlastnosti podľa predchádzajúcej vety, ak ho o to Objednávateľ požiada.

* 1. V prípade, ak Tovar je originálny spotrebný materiál, tak potom Tovar:

1. musí byť zabalený v originálnych obaloch od výrobcu tovaru požadovanej značky, spĺňajúci všetky znaky originálneho balenia daného výrobcu; a
2. musí byť originálny, nesmie byť recyklovaný ani renovovaný (repasovaný).
   1. Dodávateľ je povinný odovzdať Objednávateľovi spolu s Tovarom aj s dodaným Tovarom súvisiace doklady potrebné na jeho prevzatie, a to najmä:
      * + 1. kópiu objednávky;
          2. dodací list; a
          3. všetky doklady, ktoré sa na dodaný Tovar vzťahujú (ako napr. vyhlásenie o zhode, návod na použitie, informácie o  manipulovaní a skladovaní a pod.).
   2. Objednávateľ je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Objednávateľ si vyhradzuje právo odmietnuť prevzatie Tovaru. Tovar má podstatné vady, ak:
3. vady bránia bežnému alebo zmluvne dohodnutému užívaniu Tovaru; a/alebo
4. Dodávateľ nedodrží dohodnutú akosť, štruktúru alebo množstvo Tovaru špecifikovaného objednávkou a/alebo Zmluvou.
   1. V prípade, ak Objednávateľ pri prezeraní Tovaru podľa tohto článku bod 3.8 Zmluvy zistí, že viac ako 50 % dodaného Tovaru má zjavné podstatné vady, Objednávateľ môže odmietnuť prevzatie celej dodávky Tovaru.
   2. Dodávateľ je povinný podstatné vady Tovaru podľa tohto článku bod 3.8 Zmluvy odstrániť do 2 (dvoch) Pracovných dní odo dňa, kedy si Objednávateľ uplatnil právo odmietnuť prevzatie Tovaru. V prípade, ak Dodávateľ vady Tovaru podľa predchádzajúcej vety neodstráni, Objednávateľ má nárok uplatňovať si primeranú zľavu z Kúpnej ceny.
   3. Vlastnícke právo k Tovaru prechádza na Objednávateľa okamihom riadneho prevzatia Tovaru Objednávateľom bez výhrad podľa tohto článku bod 3.12 Zmluvy, ak nedošlo zo strany Objednávateľa k odmietnutiu prevzatia Tovaru podľa tohto článku bodu 3.8 Zmluvy. V prípade odmietnutia prevzatia Tovaru zo strany Objednávateľa podľa tohto článku bod 3.8 Zmluvy zostáva Tovar vo vlastníctve Dodávateľa až do doby, kým Dodávateľ neodstráni prekážku, ktorá bráni Objednávateľovi riadne prevziať Tovar.
   4. Objednávateľ prevzatie Tovaru bez výhrad potvrdí na dodacom liste.
   5. Objednávateľ má právo v prípade pochybnosti o kvalite Tovaru požadovať dodanie vzorky ktorejkoľvek časti Tovaru na otestovanie a Dodávateľ je povinný požadovanú vzorku časti Tovaru poskytnúť Objednávateľovi najneskôr do 5 (piatich) Pracovných dní odo dňa doručenia výzvy Objednávateľa Dodávateľovi.
   6. Ak má Objednávateľ odôvodnenú pochybnosť o tom, že dodaná vzorka podľa tohto článku bod 3.13 Zmluvy nezodpovedá požadovanej špecifikácii podľa Zmluvy, Dodávateľ zabezpečí preukázanie zhody s ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, a to do 3 (troch) Pracovných dní odo dňa doručenia žiadosti o preukázanie zhody Tovaru.
5. **KÚPNA CENA A PLATOBNÉ PODMIENKY**
6. Objednávateľ je povinný zaplatiť Dodávateľovi za Tovar Kúpnu cenu.
7. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj náklady na balenie a dopravu. Pri DPH sa bude postupovať podľa osobitných predpisov. Jednotková cena Tovaru uvedená v Prílohe 1 Zmluvy je počas účinnosti Zmluvy nemenná smerom nahor.
8. Právo na zaplatenie Kúpnej ceny vzniká Dodávateľovi riadnym dodaním Tovaru na základe jednotlivých objednávok Objednávateľa podľa článku 2 bod 2.2 Zmluvy. Dodávateľ je oprávnený na základe príslušného dodacieho listu vystaviť Objednávateľovi faktúru na Kúpnu cenu za dodaný Tovar, ktorú Dodávateľ spolu s kópiou príslušnej objednávky a dodacieho listu doručí Objednávateľovi.
9. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve   
   v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka a dodací list. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Dodávateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
10. Kúpna cena je splatná do **60 (šesťdesiat) dní** odo dňa doručenia faktúry. Ak deň splatnosti Kúpnej ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
11. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Objednávateľa na účet Dodávateľa uvedený v záhlaví Zmluvy.
12. Zmluvné strany sa dohodli, že vylučujú postúpenie pohľadávky/záväzku bez predchádzajúcej písomnej dohody Zmluvných strán.
13. **ZODPOVEDNOSŤ ZA VADY TOVARU, ZÁRUKA ZA AKOSŤ A REKLAMÁCIE**
14. Dodávateľ preberá záruku za to, že Tovar má v dobe jeho odovzdania Objednávateľovi zmluvne dohodnuté vlastnosti, a že nemá také vady, ktoré by bránili jeho využitiu na bežný alebo zmluvne dohodnutý účel. Dodávateľ taktiež preberá záruku za to, že Tovar počas záručnej lehoty bude mať vlastnosti stanovené Zmluvou, osobitnými právnymi predpismi, normami STN a nebude mať také vady, ktoré by bránili jeho využitiu na bežný alebo zmluvne dohodnutý účel.
15. Záručná doba poskytnutá Dodávateľom **je doba garantovaná výrobcom Tovaru, najmenej však 24 (dvadsaťštyri) mesiacov** a začína plynúť odo dňa riadneho odovzdania a prevzatia Tovaru podľa článku 3 bod 3.11 Zmluvy. Záručná doba neplynie po dobu, po ktorú Objednávateľ nemôže užívať Tovar pre jeho vady, za ktoré zodpovedá Dodávateľ.
16. Dodávateľ preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
17. Nebezpečenstvo škody na Tovare prechádza na Objednávateľa riadnym prevzatím Tovaru bez výhrad podľa článku 3 bod 3.12 Zmluvy.
18. Reklamáciu a jej špecifikáciu uplatní Objednávateľ u Dodávateľa ihneď po zistení, že dodaný Tovar vykazuje vady nekvality, a to písomnou formou v zmysle článku 9 Zmluvy, na tlačive označenom ako „Oznámenie o reklamácii“.
19. Prípadné reklamácie skrytých vád alebo vád zistených až pri používaní Tovaru je Objednávateľ povinný uplatniť   
    u Dodávateľa reklamačným listom (na tlačive označenom ako „Oznámenie o reklamácii“) alebo elektronickou poštou bezodkladne od ich zistenia, najneskôr do konca záručnej doby. Reklamácia uplatnená elektronickou poštou musí byť následne doložená písomným originálom zaslaným po uplatnení si reklamácie elektronickou poštou na adresu Dodávateľa uvedenej v záhlaví Zmluvy alebo na inú písomne oznámenú adresu, v ktorej Objednávateľ uvedie číslo faktúry, resp. dodacieho listu a dôvod reklamácie.
20. Reklamáciu posúdia spoločne zástupcovia Zmluvných strán, pričom Dodávateľ najneskôr do 2 (dvoch) Pracovných dní od uplatnenia reklamácie vydá písomné stanovisko o spôsobe vybavenia reklamácie. Ak sa Dodávateľ v tejto lehote nevyjadrí, Objednávateľ bude považovať reklamáciu za uznanú.
21. V prípade uznanej reklamácie sa Dodávateľ zaväzuje vadné plnenie vysporiadať na vlastné náklady do 5 (piatich) Pracovných dní od uznania reklamácie.
22. V prípade sporu o zodpovednosť za vadu sa Dodávateľ zaväzuje vadné plnenie vysporiadať na vlastné náklady   
    v lehote podľa tohto článku bodu 5.8 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
23. V prípade, ak Dodávateľ neprevezme od Objednávateľa reklamovaný Tovar, Objednávateľ je oprávnený zaslať tento Tovar Dodávateľovi na jeho náklady, pričom náklady na poštovné vrátane poistenia zásielky je Dodávateľ povinný uhradiť na výzvu Objednávateľa do 3 (troch) Pracovných dní odo dňa doručenia výzvy na ich úhradu spolu s kópiou dokladov preukazujúcich uhradené poštovné a poistné. V prípade, ak Dodávateľ neuhradí Objednávateľovi náklady spojené s uplatnením reklamácie podľa tohto bodu tohto článku Zmluvy, Objednávateľ je oprávnený započítať si tieto náklady voči najbližšej faktúre Dodávateľa.
24. **VYHLÁSENIA A ZÁRUKY**
25. Dodávateľ vyhlasuje a ubezpečuje Objednávateľa, že ku dňu podpisu Zmluvy Dodávateľom:

1. osoba konajúca za Dodávateľa je v plnom rozsahu oprávnená dojednať, uzavrieť a podpísať Zmluvu   
   a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru,   
   a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Dodávateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, pokiaľ sa na neho takáto povinnosť vzťahuje.
6. Dodávateľ vyhlasuje a ubezpečuje Objednávateľa, že ku dňu odovzdania Tovaru Objednávateľovi:
7. je výlučným vlastníkom Tovaru;
8. Tovar nie je zaťažený žiadnym záložným, zádržným ani predkupným právom;
9. neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody,   
   na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
10. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
11. Tovar je nový, funkčný, nepoužívaný a nepoškodený a nachádza sa v stave umožňujúcom jeho užívanie   
    na obvyklý účel;
12. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
13. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Objednávateľa;
14. neexistujú právne a faktické prekážky, ktoré by znemožňovali užívanie Tovaru;
15. oboznámil Objednávateľa so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
16. Tovar nemá žiadne vady, na ktoré by mal Objednávateľa osobitne upozorniť; a
17. odovzdáva Objednávateľovi spolu s Tovarom všetky doklady vzťahujúce sa k Tovaru.
18. Dodávateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Dodávateľa uvedené v tomto článku, v bodoch 6.1 a 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
19. Pokiaľ sa preukáže, že ktorékoľvek z vyhlásení Dodávateľa uvedených v tomto článku bode 6.1 a bode 6.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Dodávateľa, zaväzuje sa Dodávateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
20. Objednávateľ vyhlasuje a ubezpečuje Dodávateľa, že ku dňu podpisu Zmluvy Objednávateľom:
21. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
22. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
23. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru a riadne plní všetky povinnosti, porušenie ktorých by mohlo viesť k jeho zrušeniu.
24. **SUBDODÁVATELIA**
25. Dodávateľ nesmie predmet Zmluvy ako celok odovzdať na dodanie inému subjektu. Časť predmetu Zmluvy je Dodávateľ oprávnený odovzdať na dodanie Subdodávateľovi.
26. Každá zmluva, na základe ktorej Dodávateľ poverí tretiu stranu dodaním časti Tovaru sa považuje za zmluvu so Subdodávateľom. Dodávateľ je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Dodávateľ povinný uviesť časť Tovaru, ktorý by mal dodať Subdodávateľ a presnú identifikáciu Subdodávateľa. Objednávateľ písomne upovedomí Dodávateľa o svojom rozhodnutí v lehote do 10 (desiatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
27. Dodávateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Dodávateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Dodávateľa žiadneho z jeho záväzkov vyplývajúcich zo Zmluvy.
28. Ak Objednávateľ zistí, že Subdodávateľ nie je schopný plniť si svoje záväzky, môže od Dodávateľa okamžite požadovať náhradu za tohto Subdodávateľa alebo aby Dodávateľ sám začal dodávať časť Tovaru poskytovaného týmto Subdodávateľom.
29. Časť Tovaru, ktorého poskytovaním poveril Dodávateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
30. Každé poverenie tretej strany dodaním časti Tovaru a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Dodávateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
31. **SANKCIE**
32. V prípade, ak sa Dodávateľ dostane do omeškania so splnením svojej povinnosti dodať Tovar Objednávateľovi včas a riadne, Objednávateľ je oprávnený požadovať od Dodávateľa zaplatenie zmluvnej pokuty vo výške 10 % z Kúpnej ceny nedodaného Tovaru za každý začatý deň omeškania.
33. V prípade, ak sa Dodávateľ dostane do omeškania so splnením svojej povinnosti odstrániť vady Tovaru podľa článku 5 bodu 5.8 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške 5 % z Kúpnej ceny vadného Tovaru za každý začatý deň omeškania.
34. V prípade, ak Dodávateľ dodá Objednávateľovi Tovar, ktorý nespĺňa požiadavku podľa článku 3 bod 3.5 a/alebo článku 3 bod 3.6 Zmluvy, pričom Tovar je originálnym spotrebným materiálom, Objednávateľ je oprávnený požadovať od Dodávateľa zaplatenie zmluvnej pokuty vo výške 25 % z Kúpnej ceny takého Tovaru.
35. V prípade, ak k odstúpeniu od Zmluvy dôjde z dôvodu, že Dodávateľ nie je schopný dodávať Tovar v požadovanej kvalite, v požadovanom množstve a/alebo za Kúpnu cenu, ktorú ponúkol, Objednávateľ má právo požadovať od Dodávateľa zmluvnú pokutu vo výške 35 % z obchodovateľného objemu podľa článku 2 bod 2.3 Zmluvy.
36. V prípade porušenia ktorejkoľvek z povinností týkajúcej sa Subdodávateľov alebo ich zmeny alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do Registra partnerov verejného sektora, má Objednávateľ právo:
    * 1. požadovať od Dodávateľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň
      2. odmietnuť plnenie, resp. vrátiť poskytnuté plnenie subdodávateľom Dodávateľa, ktorý nebol písomne schválený Objednávateľom podľa článku 7 bod 7.2 Zmluvy.
37. V prípade omeškania Objednávateľa so zaplatením faktúry je Dodávateľ oprávnený požadovať od Objednávateľa uhradenie úrokov z omeškania vo výške 0,022 % z dlžnej čiastky za každý deň omeškania.
38. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
39. V prípade, ak Dodávateľ nie je schopný dodať Tovar v dohodnutej dodacej lehote podľa článku 3 bod 3.2 Zmluvy, je Objednávateľ oprávnený uskutočniť krycí nákup a prípadný cenový rozdiel a všetky náklady navyše, ktoré vzniknú Objednávateľovi z tohto nákupu preúčtovať v plnom rozsahu Dodávateľovi ako náhradu škody.
40. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Dodávateľ zaväzuje uhradiť, najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty Dodávateľovi.
41. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
42. **KOMUNIKÁCIA**
    1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
    2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
43. v deň doručenia zásielky, ak bola zásielka doručená osobne alebo kuriérnou službou; alebo
44. 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
45. v deň odoslania e-mailu, ak bol e-mail odoslaný v ktorýkoľvek Pracovný deň, v ostatných prípadoch v najbližší Pracovný deň nasledujúci po dni odoslania e-mailu, ak sa Zmluvné strany nedohodli inak..
    1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
46. **TRVANIE A ZÁNIK ZMLUVY**
47. Zmluva sa **uzatvára** na dobu určitú, a to:
48. **na 36 (tridsaťšesť) mesiacov** odo dňa účinnosti Zmluvy; alebo
49. do vyčerpania obchodovateľného finančného objemu podľa článku 2 bod 2.3 Zmluvy,

podľa toho, ktorá z vyššie uvedených skutočností nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.3 Zmluvy počas 36 (tridsiatich šiestich) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

1. Zmluva môže byť ukončená aj skôr ako je uvedené v bode 10.1 tohto článku Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.
2. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Objednávateľ považuje prípady, ak:
4. Dodávateľ nedodrží dodaciu lehotu podľa článku 3 bod 3.2 Zmluvy, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
5. dodaný Tovar nebude zodpovedať vlastnostiam dohodnutým v Zmluve a/alebo objednávke, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. Dodávateľ nevybaví reklamácie v lehote dohodnutej v článku 5 bod 5.8 Zmluvy, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
7. sa niektoré z vyhlásení Dodávateľa podľa článku 6 bodu 6.1 a/alebo 6.2 Zmluvy ukáže ako nepravdivé; a/alebo
8. Dodávateľ poruší ktorúkoľvek z povinností týkajúcej sa Subdodávateľov alebo ich zmeny podľa ZVO a/alebo podľa článku 7 Zmluvy.
9. Objednávateľ má taktiež právo odstúpiť od Zmluvy, ak Dodávateľ/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
10. Za podstatné porušenie Zmluvy Dodávateľ považuje prípad, ak sa niektoré z vyhlásení Objednávateľa podľa článku 6 bodu 6.5 Zmluvy ukáže ako nepravdivé.
11. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
12. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
13. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
14. Zmluvu môže Objednávateľ vypovedať aj bez udania dôvodu zaslaním písomnej výpovede Dodávateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi. Objednávky potvrdené Zmluvnými stranami pred dátumom odoslania výpovede Dodávateľovi zostávajú platné a budú vybavené podľa Zmluvy.
15. Zmluva zaniká aj na základe písomnej dohody Zmluvných strán.
16. **ZÁVEREČNÉ USTANOVENIA**
17. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
18. Práva a povinnosti zo Zmluvy prechádzajú na právnych nástupcov Zmluvných strán. Dodávateľ nie je oprávnený pohľadávku zo Zmluvy postúpiť na tretiu osobu bez predchádzajúceho písomného súhlasu Objednávateľa.
19. Zmluvné strany sa dohodli, že vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
20. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
21. Zmluvné strany sa dohodli, v rozsahu v akom to právne predpisy pripúšťajú, že vylučujú právo Dodávateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Dodávateľovi.
22. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Dodávateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Dodávateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
23. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.
24. Objednávateľ podpisom Zmluvy akceptuje Subdodávateľov Dodávateľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie dodať Tovar preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Dodávateľ v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
25. Dodávateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Dodávateľ je povinný Objednávateľovi najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Dodávateľ v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
26. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
27. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.   
    Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
28. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
29. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Dodávateľ dostane 1 (jeden) jej rovnopis.

Prílohy: Príloha 1: Špecifikácia Tovaru a jednotková cena – MB rôzne ND

Príloha 2: Zoznam Subdodávateľov – MB rôzne ND

**PRÍLOHA 1**

**ŠPECIFIKÁCIA TOVARU A JEDNOTKOVÁ CENA – MB rôzne ND**

|  |  |  |  |  |
| --- | --- | --- | --- | --- |
| **P.č.** | **Názov** | **Predpokladaný počet** | **Cena za 1 Ks v EUR bez DPH** | **Celková cena v EUR bez DPH** |
|  | Skrutka A0009978134 | 60 |  |  |
|  | Poduška -piest vankúša A6283200018 | 4 |  |  |
|  | Rameno ovládacie pr.nápravy A0003301107 | 42 |  |  |
|  | Ventil prep.Wabco 4341002490/A0054291844 | 6 |  |  |
|  | Ventil el.magnetický ECAS A0003279725 | 5 |  |  |
|  | Doraz A3019970686 | 12 |  |  |
|  | Panel -veko A3116371458 | 3 |  |  |
|  | Salter dveríWabco 4726000220/A0007607078 | 6 |  |  |
|  | Svetlo zadné ľavé A0008261556 | 1 |  |  |
|  | Spojka palivovej trubky A0049978789 | 6 |  |  |
|  | Zásuvka M27 A3805450226 | 15 |  |  |
|  | Tesnenie -podložka A3809900140 | 15 |  |  |
|  | Riad.jednotka dv A0004463132/A0004463732 | 3 |  |  |
|  | Sedadlo vodiča A0029105930 | 1 |  |  |
|  | Panel-guma A6286803606 | 1 |  |  |
|  | Krúžok-tesnenie A6293340015 | 18 |  |  |
|  | Krúžok A0003322252 | 83 |  |  |
|  | Valček A6289921201 | 2 |  |  |
|  | Ventil ohravu AD blue A0001531059 | 6 |  |  |
|  | Guľový čap riadenia (poz.30) A0014604348 | 4 |  |  |
|  | Guľový čap riadenia (poz.40) A0014604448 | 4 |  |  |
|  | Držiak A6286830134 | 2 |  |  |
|  | Skrutka kladka N000912010224 | 3 |  |  |
|  | Lakťová opierka A6299700104 | 2 |  |  |
|  | Nátrubok A9060170524 | 12 |  |  |
|  | Tesniaci krúžok A5419970645 | 18 |  |  |
|  | Trubka vstrekovačov A4600700033 | 54 |  |  |
|  | Hydromotor A6285000722 | 10 |  |  |
|  | Odpadová rúrka A4570702138 | 3 |  |  |
|  | Senzor ABS pr.P A0015428818/ A0045423316 | 7 |  |  |
|  | Tlakový spínač A0008214771/A0008211971 | 12 |  |  |
|  | Filter ventilátora chladenia A6285510289 | 42 |  |  |
|  | Valček horného ramena A6289921301 | 9 |  |  |
|  | Kamera bočná zadná A0028201497 | 3 |  |  |
|  | Silentblok mot. A6282402717/A6282401817 | 8 |  |  |
|  | Skrutka A4579902001 | 30 |  |  |
|  | Štift A0019904205/A0019904605 | 54 |  |  |
|  | Trubka klimatizácie A3118307963 | 9 |  |  |
|  | Skrutka M12x1,5x30 N910105012007 | 20 |  |  |
|  | Skrutka M12x1,5x60 N910105012011 | 35 |  |  |
|  | Skrutka M12x1,5x90 N910105012042 | 19 |  |  |
|  | Tlaková hadica dopl. riad. A6284603643 | 2 |  |  |
|  | Olejová vaňa A4570102013 | 5 |  |  |
|  | Lanko výšky sedadla vodiča, A0009104374 | 2 |  |  |
|  | Lan, ovl. sedadla vodiča, A0009104574 | 2 |  |  |
|  | Nádržka oleja A6284801601 | 5 |  |  |
|  | Silentblok A0005280485 | 18 |  |  |
|  | Box kúrenia A6288307360 | 1 |  |  |
|  | Tesnenie sacieho potrubia A4570980180 | 24 |  |  |
|  | Držiak náboja pravý A9433321302 | 5 |  |  |
|  | Detekčné vedenie min.10m A0008680467 | 20 |  |  |
|  | Ochr.detekč.vedenia A0009930635 | 1 |  |  |
|  | Fľaša s hasivom 6,5L A6288601860 | 3 |  |  |
|  | Fľaša s detekč.plynom A0008600325 | 3 |  |  |
|  | Riadiac.jed. ovlád.kúrenia A0014460028 | 2 |  |  |
|  | Ventil ABS prednej nápravy A0044296544 | 2 |  |  |
|  | Sada tesnení vstrekovača A9060170860 | 24 |  |  |
|  | Sada zvislého čápu komplet A0340330056/S1 | 16 |  |  |
|  | Lišta mechu prechodu A6285560310 | 6 |  |  |
|  | Vzduchová spojka N612/12x1,5 A0039976889 | 11 |  |  |
|  | Vzd.Kol.pod.Voss/DIN74324 070.073-24A | 7 |  |  |
|  | Ochrana madla 300 A 6288100485 | 2 |  |  |
|  | Puzdro horné tyče 1.3.5.7 : A0007231727 | 28 |  |  |
|  | Kolík spodnej gumy 1 dverí : A0009916301 | 5 |  |  |
|  | Kolík spod.gumy 2,3,4,dverí A0009916201 | 12 |  |  |
|  | O krúžok držiaku dverí : A0007250099 | 32 |  |  |
|  | Vnútorná zástera mechu: A0005500792 | 2 |  |  |
|  | Skrut.držiak.strm. vodiaca A0129903601 | 7 |  |  |
|  | Skrutka držiak.strmeňa A0129903501 | 10 |  |  |
|  | Poťah sedáku sed.cestuj. A6289404446 | 336 |  |  |
|  | Cievka A0005461618 | 2 |  |  |
|  | Izolácia trubky A0008324823 | 1 |  |  |
|  | Trubka klim.zad.#strecha A3118304763 | 1 |  |  |
|  | Brzdovú hadicu 2 kola A 6284202248 | 5 |  |  |
|  | Chladič vzduchu A6285004500 | 1 |  |  |
|  | Chladnička vodiča A0008208606 | 3 |  |  |
|  | Trubku turba A 4571804020 | 3 |  |  |
|  | Tesnenie trubky turba N000000001069 | 2 |  |  |
|  | Reproduktor A0018202902 | 2 |  |  |
|  | Izolovanú rúru výfuku A4571400136 | 4 |  |  |
|  | O krúž.mazania kompr.A 0259977045 | 10 |  |  |
|  | tesnen.veka kľuk.hriad.pred.A4600110180 | 1 |  |  |
|  | tesnenie veka kľuk.hriad.zad.A4570110280 | 1 |  |  |
|  | tesnenie odvetrávania A4572010280 | 1 |  |  |
|  | filter odvetrávania A0000188735 | 3 |  |  |
|  | motorček streš.poklopu1 A0008201872 | 1 |  |  |
|  | motorček streš.poklopu2 A0008201772 | 1 |  |  |
|  | Tesniac.gumu mechu prechodu A6289871151 | 1 |  |  |
|  | Upín.prv.lapač.neA1249920130/A6280020488 | 40 |  |  |
|  | Vysokotlaková trubka A6284604662 | 1 |  |  |
|  | Proporcionálny ventil č.3 A0005508455 | 4 |  |  |
|  | Kabeláž motora A4571500620 | 5 |  |  |
|  | Sieťka A6298100149 | 1 |  |  |
|  | Platňa bočná A6285510639 | 2 |  |  |
|  | Horný pravý kryt čel.skla A6286901008 | 1 |  |  |
|  | Skrutka držiaku silentblokaN000000005562 | 10 |  |  |
|  | Mazanie turba A4571804020 | 1 |  |  |
|  | Olejová vaňa A4570101513 | 1 |  |  |
|  | Pánt bočného veka motora A6287500056 | 4 |  |  |
|  | Nádrž A6284801401 | 6 |  |  |
|  | Nátrubok L A0009978273 | 3 |  |  |
|  | Nátrubok rovný A0009977973 | 3 |  |  |
|  | Tesnenie 22,2x3,5 mm A0179972645 | 30 |  |  |
|  | Tesnenie 17x3mm A0179972545 | 30 |  |  |
|  | Modul A0015432415 | 3 |  |  |
|  | Kontrolky A0105453990 | 3 |  |  |
|  | Pilier zad.p. (stĺpik) A6286471004 | 3 |  |  |
|  | Držiak #nosník zad.pr. A6286411310 | 3 |  |  |
|  | Vodítko vstrekovača A9060170488 | 18 |  |  |
|  | O-krúžok vodítka vstrekovača A0289978045 | 18 |  |  |
|  | Tesnenie/1 El.pumpy A0239976548 | 36 |  |  |
|  | Tesnenie/2 El.pumpy A0299977945 | 36 |  |  |
|  | Skrutka sacieho potrubia A9060160469 | 72 |  |  |
|  | Hadica odvetrávania 32/15 A0019952042 | 15 |  |  |
|  | Pumpa ručná ( paliva ) A0004774808 | 3 |  |  |
|  | Držiak ručnej pumpy # kompl. A0004701469 | 6 |  |  |
|  | Držiak kompresora A4571340740 | 3 |  |  |
|  | Odvetranie olej.vane A6289970352 | 24 |  |  |
|  | Pánt zadnej kapoty A6287501821 | 3 |  |  |
|  | Ventil sedadla ISRI A0009107638 | 3 |  |  |
|  | Ložisko VIN: WEB 62848613118765 | 6 |  |  |
|  | Náboj kola s lož. VIN:WEB 62848613118765 | 6 |  |  |
|  | Brzdový kotúč VIN: WEB 62848613118765 | 6 |  |  |
|  | Filter paliva A 5410900852 | 3 |  |  |
|  | Skrutka filtra prevodovky N304017012002 | 12 |  |  |
|  | Skrutka filtra prevodovky N304017008036 | 12 |  |  |
|  | Ventil trubky klimatizácie A0048305884. | 12 |  |  |
|  | O krúžok nádržky oleja A0129973945 | 30 |  |  |
|  | Tvar.hadicu priemeru 65mmA 6285010982 | 15 |  |  |
|  | Pumpa vstrekovača A0280748902 | 6 |  |  |
|  | držiak trubiek mot.na MB530- A6288329514 | 30 |  |  |
|  | Veko olejového hrdla A0000180702 | 15 |  |  |
|  | Tesnenie A0009870772 | 15 |  |  |
|  | Matica nátrubku A5410170071 | 18 |  |  |
|  | Palivová pumpa A4570910601 | 3 |  |  |
|  | Tesnenie paliv. pumpy A4570910180 | 3 |  |  |
|  | Rukoväť okna 4921 A0006700873 | 9 |  |  |
|  | Snímač tepl.dávk.AD blueA0061534528 | 3 |  |  |
|  | Zásuvka 4 pólová A0015457826 | 30 |  |  |
|  | Tesnenie 4 pól. zásuvky A0005453480 | 30 |  |  |
|  | Senzor ABS pred. pravý A0045423816 | 15 |  |  |
|  | Trubku klimatizácie A 3238300077 | 3 |  |  |
|  | Trubku klimatizácie A 3118304717 | 3 |  |  |
|  | Prírubu so závitom A 0009970350 | 3 |  |  |
|  | Prírubu bez závitu A 0009970550 | 3 |  |  |
|  | Podpora 560 A 0019976171 | 6 |  |  |
|  | Podpora 566 A 0009971371 | 6 |  |  |
|  | Podpora 575 A 0009971271 | 6 |  |  |
|  | Držiak trubiek ventilátora A6285501240 | 3 |  |  |
|  | Platňa A6285530141 | 3 |  |  |
|  | Spínač motorčeka dverí A0098202410 | 6 |  |  |
|  | Podložka spod.hr.2,65mm A0003320752 | 30 |  |  |
|  | Hadica vzduch. chladiča A 6285284882 | 3 |  |  |
|  | Prepoj prevodovky ZF 6029-039-124 | 3 |  |  |
|  | Podložku matice náboja A9433320462 | 6 |  |  |
|  | Palivová nádrž ľavá A6284704804 | 3 |  |  |
|  | Podbeh výfuku A6286303025 | 9 |  |  |
|  | Výstuha A6286345016 | 3 |  |  |
|  | Obmedz.ventilA0034315606/4750102010 | 6 |  |  |
|  | Skrutka krytu A0029901605 | 45 |  |  |
|  | Páčka retardér A0035408945 | 3 |  |  |
|  | Trubka riadenia A6284608443 | 3 |  |  |
|  | Trubka riadenia A6284605762 | 3 |  |  |
|  | Trubka riadenia A6284604243 | 3 |  |  |
|  | Trubka riadenia A6284605562 | 3 |  |  |
|  | Signal.STOP A6288177522 | 6 |  |  |
|  | Držiak dopytu 4921 A0008223414 | 3 |  |  |
|  | Dopyt tlač. 4921 A0018204025 | 3 |  |  |
|  | Potrubie klímy A3118304663 | 3 |  |  |
|  | Trubka klimatizácie 828 A3238301317 | 3 |  |  |
|  | Trubka klimatizácie 825 A3238301217 | 3 |  |  |
|  | Trubka riadenia A6284608962 | 6 |  |  |
|  | Snímač teploty v kabín vodič.A0078200810 | 3 |  |  |
|  | Relé(tarifný systém ) A003549805 | 6 |  |  |
|  | Ventil ECAS stredný A0003278525 | 3 |  |  |
|  | Ventil ECAS zadný A0013270225 | 3 |  |  |
|  | Západka zámku vodiča A6287100000 | 9 |  |  |
|  | Skrutka dorazu N000000000478 | 90 |  |  |
|  | Páka dverí vratná A 0007662824 | 3 |  |  |
|  | Páka dverí vratná A 0007662924 | 3 |  |  |
|  | Páka dverí vratná predná A 0007663924 | 3 |  |  |
|  | Páka dverí vratná zadná A 0007664024 | 3 |  |  |
|  | Venti spätný A4570700246 | 12 |  |  |
|  | Rukoväť dvierok batérií A0007580202 | 6 |  |  |
|  | Osvetlenie dverí A0018207601 | 72 |  |  |
|  | Snímač tlaku A0148203010 | 6 |  |  |
|  | Podložka A6287510197 | 6 |  |  |
|  | Trubka klimatizácie A3575732036 | 18 |  |  |
|  | Spínač brzdový A0025402945 | 6 |  |  |
|  | Trubka klimatizácie A0068308615 | 18 |  |  |
|  | Trubka klimatizácie A0088307115 | 18 |  |  |
|  | El.spojka senzora tl.podušie A0025402381 | 120 |  |  |
|  | Hadica trubka č. 208 A6285505056 | 12 |  |  |
|  | Spona 55-75x13mm, N000000003529 | 120 |  |  |
|  | Riad.jednot.motora A0134434840 | 3 |  |  |
|  | Držiak strmeňa pravý A0004213706 | 30 |  |  |
|  | Držiak A6287500220 | 60 |  |  |
|  | Držiak A6287500120 | 60 |  |  |
|  | Držiak A6286370214 | 60 |  |  |
|  | Kĺb tyčky A0009912522 | 48 |  |  |
|  | Tyčka s puzdrom A3579910122 | 48 |  |  |
|  | Rameno podušky krátke A6283200027 | 48 |  |  |
|  | Dýza ostrekovača A0008602747 | 12 |  |  |
|  | Trubka točne nízky tlak A6284604024 | 18 |  |  |
|  | Trubka točne vysoký tlak A6284602024 | 18 |  |  |
|  | Clona vodiča 4921 A0018106420 | 6 |  |  |
|  | Vzduch. kolienko NG8/12x1,5 A0049974689 | 60 |  |  |
|  | Držiak relé A0265456926 | 18 |  |  |
|  | Relé točne A0035459605 | 18 |  |  |
|  | 8 pól. držiak poistiek A0005456860 | 18 |  |  |
|  | El. rozvodňa točne # A0015400524 | 6 |  |  |
|  | Výpustný ventil A3058300084 | 12 |  |  |
|  | Nosič podušky ľavý A0003910738 | 6 |  |  |
|  | Nosič podušky pravý A0003910138 | 6 |  |  |
|  | Riad.jednot.kurenia A0004461128 | 6 |  |  |
|  | Výparník klímy vodiča A0008355674 | 6 |  |  |
|  | Tesnenie výparníka A0018355098 | 6 |  |  |
|  | Expanzný ventil A0028308384 | 6 |  |  |
|  | Kompr.klim. A0038305860/ A6288309160 / A3728300960 | 10 |  |  |
|  | Gufero nábojky A0239972747 | 3 |  |  |
|  | Nábojka diferenciálu A6283530045 | 3 |  |  |
|  | Skrutka M12x1,5x110 N910105012005 | 6 |  |  |
|  | Zaisťovací kolík N000000001051 | 6 |  |  |
|  | Držiak kardanu spodný A6284100240 | 12 |  |  |
|  | Hadica(nádoby ostrekovača) A6288600392 | 6 |  |  |
|  | Kontajner vodný A6288601860 | 3 |  |  |
|  | Káblový zväzok monitora A6258200004 | 3 |  |  |
|  | Držiak kardanu vrchný A6284100440 | 3 |  |  |
|  | Skrutka hlavy A4579900201 | 60 |  |  |
|  | Tlmič pér pred.A90403201630 SACHS 115904 | 12 |  |  |

**PRÍLOHA 2**

**ZOZNAM SUBDODÁVATEĽOV – MB rôzne ND**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Andrej Zigmund

Funkcia: člen predstavenstva - CFO

V [doplniť] dňa \_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]